जायगायारि सुबुंफोरनि थाखाय गोगो दै थोजासे मोनिया मोनसे गोबां समनिफ्रायनो जाबोनाय जेंना। जि.एस रद नि सुबुंफोरनि फोरमायनाय बादियैब्ला सानसे थांनायनि उनाव सानसेहै से घन्टा खावसे लसो पाइपनि दैखौ मोनो, पाइपनि दै गनायाबो जोबोद लासैथार आरो नांगौ बादियै दैखौ थोजासे मोननो थांआ होनना फोरमायदों। मावखगिरिफोरनि फोरमायनाय बादिब्ला बैफोरा गासै 7,154 जु रद दै जगाय मावबिथिंनि गेजेरजों फोनांजाबनाय जादों। बेनि गेजेराव गंब्रै दै पामनि मादाव गंनैआ खामानिआव बाहाय जायाखै अदेबानि गोग्लैसोना दं।